**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2021.gada 18.marta sēdes protokollēmumu (prot. Nr.28 42.§) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” (turpmāk – Protokollēmums Nr.28) ir atbalstīta papildu finansējuma piešķiršana ar Covid-19 krīzes seku pārvarēšanu un ekonomikas atlabšanu saistītu augstas gatavības projektu īstenošanai 2021. un 2022.gadā sadalījumā pa ministrijām atbilstoši informatīvā ziņojuma „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – Informatīvais ziņojums) tabulai Nr.1 „Ministriju iesniegtā informācija par nepieciešamo finansējumu augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – Tabula Nr.1). Atbilstoši Informatīvā ziņojuma Tabulā Nr.1 norādītajai informācijai Kultūras ministrija pieprasījusi līdzekļus 22 467 737 *euro* apmērā kultūrizglītības iestādēm, profesionālās mākslas iestādēm un mantojuma iestādēm.Saskaņā ar Protokollēmuma Nr.28 4.punktu tiek atbalstīti investīciju projekti atbilstoši Likumā par budžetu un finanšu vadību noteiktajam, ka budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem, kā arī atbalstāmi izdevumi par pakalpojumiem, ja tie nepieciešami projektu vadības nodrošināšanai.Vienlaikus Protokollēmuma Nr.28 6.punkts nosaka, ka tiek atbalstīti ar Covid-19 krīzes pārvarēšanu un ekonomikas atlabšanu saistīti augstas gatavības projekti, kuri ir vienreizēji, terminēti, to īstenošana tiek uzsākta 2021.gadā un tie ir pilnībā īstenojami līdz 2022.gada beigām, sasniedzot mērķi, ievērojot Informatīvā ziņojuma Tabulā Nr.1 noteikto maksimālo finansējuma kopējo apmēru un sadalījumu pa gadiem, nerada vajadzību pēc papildus līdzekļiem turpmākajos gados, un ministrijām jānodrošina minēto nosacījumu izpilde.Kultūras ministrija, ņemot vērā iepriekš minētos nosacījumus, ir apkopojusi informāciju par augstas gatavības projektiem, kas saistīti ar Covid-19 krīzes seku pārvarēšanu un ekonomikas atlabšanu, un šo pasākumu ietvaros paredzēts veikt investīcijas 1 675 268  *euro* (tai skaitā 1 382 553 *euro* 2021.gadā un  292 715 *euro* 2022.gadā) apmērā būvdarbu veikšanai profesionālās izglītības kompetences centra „Liepājas Mūzikas, mākslas un dizaina vidusskola” (turpmāk – Skola) ēkās Alejas ielā 18, Liepājā (nekustamā īpašuma kadastra numurs 1700 036 0270), tai skaitā: 1. 1 418 010,05 *euro* – jaunbūves ar kadastra apzīmējumu 1700 036 0270 010 otrās kārtas izbūvei,
2. 123 552,41 *euro* – neatjaunotā mācību korpusa ēkas ar kadastra apzīmējumu 1700 036 0270 005 pārbūves un pielāgošanas darbu pabeigšanai,
3. 133 705 *euro* – jaunbūves un Skolas ēkas ar kadastra apzīmējumu 1700 036 0270 001 savienošanai ar pārejām

(turpmāk minētie būvdarbi kopā saukti – Būvdarbi).Nekustamais īpašums Alejas ielā 18, Liepājā (nekustamā īpašuma kadastra numurs 1700 036 0270) atrodas Finanšu ministrijas valdījumā un valsts akciju sabiedrības „Valsts nekustamie īpašumi” pārvaldīšanā. Savukārt Būvdarbu īstenošanu nodrošina Skola, veicot attiecīgos iepirkumus, līgumu slēgšanu un projektu vadību.Skola ir izveidota 2016.gadā, apvienojot Emiļa Melngaiļa Liepājas mūzikas vidusskolu un Liepājas Dizaina un mākslas vidusskolu. 2017.gadā Skolai piešķirts profesionālās izglītības kompetences centra statuss.Atbilstoši Kultūras ministrijas padotībā esošo profesionālās vidējās kultūrizglītības iestāžu attīstības koncepcijai (atbalstīta ar Ministru kabineta 2015.gada 4.marta rīkojumu Nr.110 „Par Kultūras ministrijas padotībā esošo profesionālās vidējās kultūrizglītības iestāžu attīstības koncepciju”) profesionālās izglītības kompetences centri tiek veidoti kā izcilības centri ar resursu un kompetenču koncentrāciju uz esošo specializēto kultūrizglītības iestāžu bāzes, plānojot atbilstošas infrastruktūras attīstību. Priekšnosacījums kvalitatīva un konkurētspējīga izglītības procesa nodrošināšanai ir atbilstošas un modernas infrastruktūras pieejamība.Skolas telpu infrastruktūra ir sadrumstalota un daļēji tehniski un morāli novecojusi, mācību process tiek nodrošināts piecās dažādās adresēs, tai skaitā daļa mūzikas izglītības programmu ir pārceltas uz koncertzāles „Lielais dzintars” telpām. Tāpat Skolai pieejamās telpas nenodrošina nepieciešamo platību mācību darba (īpaši praktisko nodarbību) organizēšanai un metodisko līdzekļu uzglabāšanai.Lai nodrošinātu kvalitatīvas un mūsdienu prasībām atbilstošas kultūrizglītības vides pieejamību, ir nepieciešamas ne tikai papildu telpas, bet arī neatjaunotā mācību korpusa ēkas pārbūves pabeigšana, pielāgojot to keramikas un veidošanas telpu ierīkošanai. Šobrīd šīs telpas ir kritiskā stāvoklī, radot arī riskus mācību procesa drošai norisei. Tāpat, nodrošinot brīvu un drošu pārvietošanos pa Skolas telpām, tajā skaitā jaunbūvi, ir nepieciešama Skolas ēku un jaunbūves savienošana ar pārejām, nodrošinot vienu ieejas punktu Skolas telpās.Lai risinātu telpu sadrumstalotības, nepietiekamības un neatbilstības problēmu, Skola ir izstrādājusi projektu Eiropas Savienības struktūrfondu finansējuma piesaistei. Proti, starp Skolu un Centrālo finanšu un līgumu aģentūru 2017.gada 3.jūlijā tika noslēgts līgums projekta Nr.8.1.3.0/17/I/002 „PIKC „Liepājas Mūzikas, mākslas un dizaina vidusskola” profesionālās kultūrizglītības mācību vides modernizēšana” īstenošanai par kopējo summu 3 908 839 *euro*, no tiem 3 322 513,15 *euro* darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” finansējums un 586 325,85 *euro* valsts budžeta finansējums.Ar minēto Eiropas Savienības struktūrfondu projekta finansējumu bija paredzēts realizēt šādas ieceres:1. jaunbūves Alejas ielā 18, Liepājā, būvniecība divās kārtās;
2. koncertzāles, kora zāles, palīgtelpu, kā arī dienesta viesnīcas Ausekļa ielā 11/15, Liepājā, izbūve trīs kārtās. Būvniecība ir pabeigta, un ir uzsākts mācību process jaunajās telpās. Dienesta viesnīca tiek aprīkota, tās izmantošana tiks uzsākta ar 2021./2022.mācību gadu;
3. mūsdienu prasībām atbilstoša aprīkojuma nodrošināšana jaunajās mācību telpās. Šajā daļā tiek veikti iepirkumi un aprīkojuma iegāde.

Eiropas Savienības struktūrfondu projekta īstenošanas termiņš ir 2021.gada 31.decembris.Jaunbūves pirmās kārtas būvdarbu pabeigšanai saskaņā ar Ministru kabineta 2019.gada 5.novembra rīkojumu Nr.544 „Par apropriācijas pārdali no Finanšu ministrijas, Ekonomikas ministrijas un Ārlietu ministrijas budžeta programmām uz Kultūras ministrijas budžeta programmām” tika piešķirts papildu finansējums 675 000 *euro* apmērā. Pirmās kārtas būvniecība ir pabeigta, objekts 2020.gada oktobrī nodots ekspluatācijā, un 2020.gadā tika uzsākts mācību process jaunajās telpās. Savukārt jaunbūves otrās kārtas būvdarbi netika uzsākti nepietiekama finansējuma dēļ (būvprojekts otrās kārtas būvniecībai ir izstrādāts un saskaņots). Iepirkumi par būvdarbu, autoruzraudzības un būvuzraudzības darbu veikšanu jaunbūves otrās kārtas būvniecībai ir pabeigti un ir pieņemti lēmumi par līgumu slēgšanas tiesībām, tai skaitā:1. par būvdarbiem: iepirkums „Par tiesībām veikt būvdarbus objektā „Liepājas Mūzikas, mākslas un dizaina vidusskolas profesionālās kultūrizglītības ēkas jaunbūve Alejas ielā 18/20, Liepājā” 2.kārta””. Iepirkuma identifikācijas Nr.LMMDV 2021/7. Ar iepirkumu komisijas 2021.gada 27.maija lēmumu līguma slēgšanas tiesības piešķirtas sabiedrībai ar ierobežotu atbildību „UPTK”;
2. par būvuzraudzību: iepirkums „Par tiesībām veikt būvuzraudzību objektā „PIKC „Liepājas Mūzikas, mākslas un dizaina vidusskola” profesionālās kultūrizglītības ēkas jaunbūve Alejas ielā 18/20, Liepājā, 2.kārta”. Iepirkuma identifikācijas Nr.LMMDV 2021/12. Ar iepirkumu komisijas 2021.gada 13.jūlija lēmumu līguma slēgšanas tiesības piešķirtas sabiedrībai ar ierobežotu atbildību „Liepājas celtniecības kompānija”;
3. par autoruzraudzību: iepirkums „Par tiesībām veikt būvprojekta izstrādi un autoruzraudzību objektam „Liepājas Mūzikas, mākslas un dizaina vidusskolas profesionālās kultūrizglītības ēkas jaunbūve Alejas ielā18/20, Liepājā””. Iepirkuma identifikācijas Nr.LMMDV 2017/5. Ar iepirkumu komisijas 2017.gada 17.jūlija lēmumu līguma slēgšanas tiesības piešķirtas sabiedrībai ar ierobežotu atbildību „Baltex Group”. Minētā iepirkuma priekšmets aptver gan būvprojekta izstrādi, gan autoruzraudzības veikšanu abām jaunbūves būvdarbu kārtām, paredzot, ka līgumi par autoruzraudzības veikšanu tiek slēgti atsevišķi par katru objektu pēc tam, kad par attiecīgo objektu ir noslēgts līgums par būvdarbu veikšanu. Ņemot vērā, ka jaunbūves otrā kārta netika uzsākta sakarā ar finansējuma nepietiekamību, arī iepirkuma līgums par autoruzraudzības veikšanu šajā objektā vēl nav noslēgts, bet iepirkums ir pabeigts.

 Tāpat, lai nodrošinātu Skolas profesionālās kultūrizglītības vides attīstības modernizāciju un pabeigtību, ir nepieciešams finansējums Skolas ēkas ar kadastra apzīmējumu 1700 036 0270 005 pārbūves un pielāgošanas darbu pabeigšanai un Skolas ēkas ar kadastra apzīmējumu 1700 036 0270 001 savienošanai ar (pirmās un otrās kārtas) jaunbūvi, izmantojot pāreju risinājumu. Arī šo būvdarbu veikšanai ir pabeigti iepirkumi, tai skaitā:1. iepirkums pāreju projektēšanas, būvdarbu un autoruzraudzības nodrošināšanai: „PIKC „Liepājas Mūzikas, mākslas un dizaina vidusskola” mācību ēku pāreju Alejas ielā 18/20, Liepājā būvprojekta izstrāde, būvdarbi un autoruzraudzība”. Iepirkuma identifikācijas Nr.LMMDV 2021/11. Ar iepirkumu komisijas 2021.gada 5.jūlija lēmumu līguma slēgšanas tiesības piešķirtas sabiedrībai ar ierobežotu atbildību „UPTK”;
2. iepirkums Skolas ēkas ar kadastra apzīmējumu 1700 036 0270 005 pārbūves un pielāgošanas darbu pabeigšanai: „Liepājas Mūzikas, mākslas un dizaina vidusskolas telpu remonts Alejas ielā 18, Liepāja”. Iepirkuma identifikācijas Nr.LMMDV 2021/3. Ar iepirkumu komisijas 2021.gada 21.jūlija lēmumu līguma slēgšanas tiesības piešķirtas sabiedrībai ar ierobežotu atbildību „UPTK”.

 Visu minēto būvobjektu pieņemšana ekspluatācijā plānota līdz 2022.gada maijam, tādējādi visi projekti tiks pilnībā pabeigti 2022.gada ietvaros.  Kopējais Būvdarbiem nepieciešamais finansējums ir 1 675 268 *euro*, tai skaitā 1 382 553 *euro* 2021.gadā un 292 715 *euro* 2022.gadā. 2021.gadā nepieciešamais finansējums Būvdarbu realizācijai pārsniedz sākotnējo Skolai 2021.gadā piešķirtā finansējuma apjomu par 65 486 *euro* (sākotnēji piešķirtais finansējums šo projektu īstenošanai 2021.gadā ir 1 317 067 *euro*). Tomēr minētais finansējuma palielinājums par labu Skolai nepārsniegs 2021.gadā Skolai piešķirto un kopējo Skolai paredzētā finansējuma summu augstas gatavības būvniecības projektu realizācijai, jo 2021.gadā netiks realizēti Skolas ēkas Ausekļa ielā 11/15, Liepājā, pārbūves darbi sākotnēji plānotajā apjomā. Minēto pārbūves darbu veikšanai nepieciešamie iepirkumi vēl ir procesā, un attiecīgi tiks koriģēti veicamo darbu apjomi, lai iekļautos kopējā 2021.gada finansējumā Skolas augstas gatavības projektu realizācijai. Īstenojot Būvdarbus, t.i., veicot jaunbūves otrās kārtas būvniecību, pārbūvējot vienu no Skolas ēkām un savienojot Skolas ēkas ar pārejām, tiks nodrošināta ar Covid-19 krīzes seku pārvarēšanu un ekonomikas atlabšanu saistītu augstas gatavības projektu īstenošana 2021.gadā (un secīgi 2022.gadā). Būvdarbi pilnībā tiks pabeigti 2022.gada ietvaros. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Skola. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija, Skola. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets | 0 |  0 |  0 |  0 |  0 |  0 |  0 |
| 2. Budžeta izdevumi | 0 | 1 382 553 |  0 |  0 |  0 |  0 |  0 |
| 2.1. valsts pamatbudžets | 0  | 1 382 553 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | -1 382 553 |  0 | 0 |  0 |  0 |  0 |
| 3.1. valsts pamatbudžets |  0 | - 1 382 553 |  0 |  |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +1 382 553 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Skolas jaunbūves otrās kārtas būvniecības 2021.gada kopējo izmaksu (1 154 636,05 *euro* ar PVN) detalizēts sadalījums:1. būvdarbu izmaksas – 1 139 134,05 *euro*;
2. autoruzraudzības izmaksas – 5502 *euro*;
3. būvuzraudzības izmaksas – 10 000 *euro*.

Nepieciešamais finansējums Skolas jaunbūves otrās kārtas būvniecībai 2022.gadā ir 263 374 *euro*, tai skaitā:1. būvdarbu izmaksas – 257 761,50 *euro*;
2. autoruzraudzības izmaksas – 2 000 *euro*;
3. būvuzraudzības izmaksas – 3 612,50 *euro*.

Skolas ēku savienošanas ar pārejām būvniecības 2021.gada kopējo izmaksu (104 364 *euro* ar PVN) detalizēts sadalījums:1. būvprojekta izstrāde – 12 523,50 *euro*
2. būvdarbu izmaksas – 91 283,9 *euro*;
3. autoruzraudzība – 556,60 *euro*.

Skolas ēku savienošanas ar pārejām būvniecībai 2022.gadā nepieciešamais finansējums ir 29 341 *euro*,tai skaitā:1) būvdarbu izmaksas – 28 506,10 *euro*;2) autoruzraudzība – 834,90 *euro*.Skolas neatjaunotā mācību korpusa ēkas pārbūves 2021.gada kopējo izmaksu (123 552,41 *euro* ar PVN) detalizēts sadalījums: būvdarbu izmaksas – 123 552,41 *euro.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija |  Izdevumus 2021.gadā sedz no valsts budžeta programmas 02.00.00 „Līdzekļi neparedzētiem gadījumiem”, piešķirot finansējumu Būvdarbu veikšanai Skolas ēkās. Finansējums (tajā skaitā būvuzraudzībai un autoruzraudzībai paredzētais) tiks izlietots, ievērojot Protokollēmumā Nr.28 noteiktos nosacījumus – budžeta izdevumi tiks izlietoti pamatkapitāla veidošanai, proti, tiks kapitalizēti. Atbilstoši Protokollēmumā Nr.28 lemtajam Būvdarbu pabeigšanai Skolā 2022.gadā nepieciešamais finansējums ir 292 715 *euro.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Skola. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāra p.i. B.Zakevica

Šumeiko 67330282

Juris.Sumeiko@km.gov.lv

Oga 67330284

Inga.Oga@km.gov.lv